

|  |  |  |  |  |
| --- | --- | --- | --- | --- |
| Številka: | 43001-137/2021-01 |  | oznaka naročila: | A-86/21 G  |
| Datum: | 11. 5. 2021 |  | MFERAC: | 2431-21-000544/0 |

|  |
| --- |
|  |

**SPREMEMBA RAZPISNE DOKUMENTACIJE**

**za oddajo javnega naročila**

|  |
| --- |
| **Sanacija plazov »Grahovo - II. faza« na cesti R2-403/1072 Kneža-Podbrdo** **od km 4,045 do km 4,215** |

Obvestilo o spremembi razpisne dokumentacije je objavljeno na "Portalu javnih naročil" in na naročnikovi spletni strani. Na naročnikovi spletni strani je priložen čistopis spremenjenega dokumenta.

Obrazložitev sprememb:

|  |
| --- |
| V Navodilih za pripravo ponudbe se spremeni točka 3.2.3.3., tako da se glasi:3.2.3.3 Zagotovljen mora biti **vodja gradnje**, ki izpolnjuje naslednje zahteve:* ima najmanj višješolsko strokovno izobrazbo s področja gradbeništva,
* vpisan je v imenik pri Inženirski zbornici Slovenije (IZS) kot pooblaščeni inženir ali kot vodja del,
* zaposlen je pri gospodarskemu subjektu (ponudnik, partner, podizvajalec), ki nastopa v ponudbi,
* aktivno govori slovenski jezik
* v zadnjih desetih letih pred rokom za oddajo ponudb je kot odgovorni vodja del, posameznih del ali gradbišča (nazivi po ZGO-1) oz. vodja gradnje ali vodja del (nazivi po GZ) vsaj enkrat vodil izvedbo sanacije plazu, globine vsaj 5 m in širine vzdolž državne ceste vsaj 50 m, z rekonstrukcijo ali novogradnjo državne ceste, v skupni vrednosti vsaj 1.000.000,00 EUR brez DDV,

dokazilo: Podatki o kadrovskih zmogljivostih (*funkcija: vodja gradnje*), navedeni skladno s predlogo in ESPD ponudnika oziroma sodelujočega gospodarskega subjekta, pri katerem je oseba zaposlena.opombe*: Zahtevana referenca mora v celoti izhajati iz enega posla.**O plazu govorimo, kadar zemljinski material, pod vplivom lastne teže, kot enotno telo drsi (leze, polzi) po pobočju navzdol po drsni ploskvi, ki se ustvari kot šibka ploskev z nižjo strižno trdnostjo, navadno na stiku s tršo podlago.**Za uspešno izveden referenčni posel se šteje posel, za katerega je bilo pridobljeno uporabno dovoljenje ali uspešno izveden pregled in prevzem izvedenih obnovitvenih del s strani naročnika posla.**Za vodjo gradnje, ki ob oddaji ponudbe še ni vpisan v imenik IZS, mora ponudnik podati izjavo, da izpolnjuje vse predpisane pogoje za vpis in da bo v primeru, če bo na razpisu izbran, pred podpisom pogodbe predložil dokazilo o tem vpisu.**Šteje se, da oseba aktivno govori slovenski jezik, če je državljan Republike Slovenije ali je zahtevano formalno izobrazbo pridobil v Republiki Sloveniji. V nasprotnem primeru mora ponudbi predložiti dokazilo, izdano s strani ustrezno pooblaščene institucije o znanju slovenskega jezika na nivoju B2, v skladu s Common European Framework of Reference for Languages - CEFRL.**Naročnik si pridržuje pravico, da navedbe preveri ter zahteva dokazila (na primer: pogodbo z investitorjem ali delodajalcem, končni obračun, potrdilo o izplačilu, izvajalsko zasedbo, dovoljenje za začasno omejeno uporabo ali končno dovoljenje v skladu z Zakonom o cestah oz. uporabno dovoljenje...) o uspešni izvedbi referenčnega posla.* |

Sprememba je sestavni del razpisne dokumentacije in jo je potrebno upoštevati pri pripravi ponudbe.